यसपालिको निकै लामो उईनटरमा चिसिएका बेलायतीहरू जुलाईको अन्तिम २ साता एक्कासी मौसममा आएको परिवर्तनले आल्हादित बनिरहेका बेला रोयल बेबीको अर्को तातो थपिएको छ | यतिखेर बेलायत र संसारभरिका मिडियाहरु शाही घरानामा थपिएका नयाँ राजकुमार जर्ज अलेक्जेन्डर लुइस (पनातिमय) भएको छ | जर्जको जन्म स्थानीय समयअनुसार २३ जुलाईमा बिहानको ४ बजेर २४ मिनेटमा भएको हो | बेलायती राजघरानामा तेस्रो उत्तराधिकारीको जन्मलाई एउटा ठूलो राष्ट्रिय पर्वको रुपमा मनाउने क्रम सकिएको छैन | हरेक पत्रिका, हरेक टेलिभिजन च्यानल, हरेक पव, हरेक चोक र हरेक मोडमा रोयल बेबिकै चर्चा छ | विश्वले राजकुमारलाई 'हिज हायनेस पि्रंस जर्ज अफ क्याम्बि्रज' को नामले चिन्ने छ | यो चर्चा ओठे भक्ति किमार्थ होइन दुनियाँका दिल बाट निस्कियको स्वोस्फुरुत सम्मान हो |
बेलायतका मिडियाहरु २ हप्ता अघि देखि सेन्ट मेरिज हस्पिटलको लिन्डो उइंगको गेट अघि रोयल बेबीको निउज अपडेट गर्न पसारो परेको दृस्य रमाइलो थियो | त्यो त्यै ऐतिहासिक ठाउँ थियो जहाँ डायनाले आफ्ना दुई पुत्रहरु विलियम र ह्यारीलाई जन्म दिएकी थियिन | सर्बसाधारण मान्छेहरु समेत टेन्ट टाँगेर ढोका अगाडि रोयल बेबीको एउटा सानो झल्को देख्ने अभिलाषामा हप्तौंदेखि अधर्य प्रतीक्षा गरि रहेका दृस्यले राजसंस्था प्रतिको बेलायती बिश्वासलाई प्रस्ट्याउँछ | एक बिहानै रोयल बेबी जन्मको घोसणा सुन्न र सम्मान ब्यक्त गर्न लण्डनस्थित बकिन्गहम प्यालेसको ढोकामा उर्लिएको मानव सागरले संसारबाट धपाईदै गरेका राजतन्त्रको एउटा जिउदो नमूना देखाई रहेको थियो |
त्यसो त कुनै बेला संसार जितेको बेलायत ऐले आफैमा रिसेसनको पन्जामा जकडिएको छ हिजोसम्म आफैले बिदेसिक सहायता दिदै आएका चीन, भारत, ७/८ प्रतिसतको जिडिपीमा कुदिरहेका बेला आफू ०.६ प्रतिसतमा चाउरियेर ब्राजिल भन्दा पछि पर्नु परेको यथार्त भोगी रहेको छ | यसरि राष्ट्र गहिरो आर्थिक संकटमै भएपनि राष्ट्रलाई ४४.५ बिलियन पाउण्डको सेतो हात्तीरुपी राजसंस्था पालिरहेका छन् ससम्मान | सबाल पैसाको रहेनछ सवाल राजसंस्था प्रतिको जनताको बिश्वास, जनताको दिलदेखिको मायाँ ठूलो कुरा रहेछ | एउटा सानो उत्तराधिकारी जन्मिदा उसको सम्मानमा बनेका अनेकौं थरि सोभिनियरहरुको मात्र बजार मूल्य ५२१ मिलियन पाउण्ड हुनुले राजतन्त्रप्रतिको बेलायती आस्थालाई उजागर गर्दछ |
बेलायती राजसंस्थाले बेलायतमा आउने पर्यटकहरुको एउटा बिशाल हिस्सालाई आकर्षण गरे को हुन्छ | बकिन्घाम प्यालेस, त्यसैसँग जोडिएका हाइड पार्क, ग्रीन पार्क, डाइना मेमोरियल, ओएसट मिनिस्टर, ब्रिटिश म्युजियम, लण्डन आइ, लण्डन ब्रिज बेलायतका त्यस्ता आइकन हरु हुन् जाहाँ लाखौं लाख पर्यटकहरु ओइरिएका हुन्छन | भर्खरै monocle magazine ले गरेको एउटा सर्भेले बेलायत सफ्ट पावर नेसन्समा टप थ्रीमा रहेको र अमेरिका भन्दा माथि रहेको बताएको छ | अर्को चाखलाग्दो कुरा के छ भने विन्ड्सअर्सले अमेरिकामा गरेको पोलमा बेलायती महारानी रास्ट्रपति बाराक ओबामा भन्दा १५ पोइन्टले माथि देखिनुले बेलायती राजसंस्थाको बिश्वोब्यापी लोकप्रियतालाई प्रस्ट्याउछ |
सम्बैधानिक राजतन्त्रको यो नमूना राष्ट्र बेलायतमा एक दशक देखि सपरिवार बस्ने, पढ्ने सौभाग्य पाएको म आफूलाई जैले पनि आफ्नै देशसँग तुलना गर्न पुग्छु चाहेर नचाहेर | किन सम्मानित हुन् सकेन २४० बर्षको इतिहाँस बोकेको हाम्रो राजतन्त्र ? बेलायतकै इटन कलेजमा पढेका हाम्रा पूर्व राजाले के सिके बेलायतबाट ? बेलायतका बिश्वोप्रशिद्ध अक्सफोर्ड र क्याम्ब्रिजमा अध्ययन गरेका हाम्रा नेताहरु, बेलायत दर्जनौ पटक घुमेका हाम्रा मन्त्रीहरुले के सिके के बुझे यो मुलुकबाट ? काहाँ चुक्यौं हामी र हाम्रो राजतन्त्र ? दुनियाको कान्छो गणतन्त्र भित्र्याएर ६ बर्ष अघि ठूलो लडाई जितेको कोलोहालो मच्याएका हामीहरु आज कस्तो अनुभव गर्दै छौं ? यी यस्ता विचारणीय सत्य हुन् जसले मुलुकलाई दुरगामी असर पुरयाउछ | सम्बिधान बनाउन खर्चिएका बेकारका हाम्रा ४/५ बर्षका दन्त बजानहरु, जनतालाई सस्तो लोकप्रियताकालागि जात, धर्म र समुदायमा बिभाजित गर्ने , युगौं देखि रहेको सद्भावलाई भत्काएर क्षणिक लालचकालागि हिमाल, पहाड र मधेशमा विभक्त गर्ने प्रयास अन्तत देशलाई सिक्क्किमीकरण गराउने र आफू त्यसको मुख्य मन्त्रि बन्न समेत तयार हुने कुटिल चाललाई हामीले बेलैमा चिन्न पर्ने बेला आएको छ | देश बन्न र बनाउन सम्बिधान चाहिदैन भन्ने नमूना रास्ट्र बेलायत हो जसको कुनै लिखित सम्बिधान छैन तथापी बेलायत दुनियामा प्रजातन्त्र, मानवाधिकार, र कानुनि राज्यकारुपमा संसार प्रसिद्ध छ | महारानीले कर तिर्छिन आफ्नो आएको लेखा परिक्षण हुन्छ उनको आय व्ययको | हामीकाँहा राजालाई मात्र होइन छोटे राजाहरुलाई समेत कानुन लाग्दैन व्यवहारमा | सम्बिधान मात्र कागजको खोस्टो हो त्यसले केहि गर्दैन यदि त्यस्का सत्यहरुलाई आत्मासात गरिएन भने त्यस्का अभिमतहरुलाई पालना गरिएन भने | सम्बिधान बन्नु भन्दा पहिले त्यसलाई अक्षरस पालना गर्ने सङ्कल्प अहिलेको पहिलो आबस्यकता हो मुलुकका हरेक तह र तप्काबाट |
रोयल ओइडिंग, डाइमण्ड जुब्ली, लण्डन ओलम्पिक र रोयल बेबी सबैले बेलायतको प्रतिष्ठालाई समान रुपमा एकपटक संसार सामू देशको सान र सौकतलाई ससम्मान उजागर गरेका छन |
एक्काइसौं शताब्दीका मोडल आइकन मानिने बेलायती राजकुमार उइलियम र केट संसारकै ठूला सेलेब्रेटी हुन् | २४ ऐ घण्टा अपडेट गरिरहनु पर्ने ऐलेको अधिनिक संचारको क्षत्रमा एउटा दमदार मसला हुन् उनीहरुका क्रियाकलाप, उनीहरुका प्रेमालाप, उनीहरुको पुत्र लाभ | हाम्रो हार्दिक बधाई र शुभकामना बेलायती महारानीलाई पनाति हुदाँ सम्म देशको बागडोर सम्हाली रहेकिमा | हार्दिक शुभेक्षा विलियम र केटका यी युगल जोडीलाई र न्यानो माया अनि आशिर्वाद नव राजकुमार र भबिस्यका बेलायती राजा जर्ज अलेक्ज्यान्डर लुइसलाई |